Lav et referat af nedenstående tekst:

Tekst:
Det endte med fængselsdomme til to mænd på 25 og 26 år for en række tyverier i Sæby i januar, da de mandag var for Retten i Hjørring. Den 25-årige fik ni måneders fængsel, mens hans makker på 26 år fik seks måneders fængsel. Mændene blev ifølge anklageskriftet taget med et jagtgevær af mærket Aya Goldpoint samt 50 skarpe skud til geværet. Begge blev dømt for tyveri og besiddelse af geværet - dog kun efter våbenloven, som straffen illustrerer, og ikke for ulovlig våbenbesiddelse. Havde stjålet værktøj og PH-lampe De to blev fundet i besiddelse af jagtgeværet på en adresse i Sæby, da de blev anholdt 19. januar ved 22.30-tiden om aftenen. De havde været på en større tyveri-turné i Sæby i dagene op til anholdelsen, hvor de natten til 17. januar havde opbrudt og stjålet værktøj for cirka 45.000 kroner fra en varebil. På listen er også tyveri af en udendørs PH-lampe i kobber til en værdi af cirka 16.000 kroner samt et par andre indbrud og indbrudsforsøg, som ikke gav udbytte af betydning. Begge mænd modtog deres dom.

Referat:
De to mænd er dømt for at stjæle en udendørs PH-lampe samt værktøj for flere tusind kroner.